b'\n_START_ARTICLE_\nGintaras Lazdynas\n_START_SECTION_\nBiografija\n_START_PARAGRAPH_\n1977 m. baig\xc4\x97 \xc5\xa0iauli\xc5\xb3 10-\xc4\x85j\xc4\x85 vidurin\xc4\x99 mokykl\xc4\x85, 1978 m. \xe2\x80\x93 miesto 13-\xc4\x85j\xc4\x85 technikos mokykl\xc4\x85. 1979\xe2\x80\x931983 m. studijavo lituanistik\xc4\x85 \xc5\xa0iauli\xc5\xb3 pedagoginiame institute, 1983 m. u\xc5\xbe\xc4\x97m\xc4\x97 I viet\xc4\x85 student\xc5\xb3 mokslini\xc5\xb3 darb\xc5\xb3 ap\xc5\xbei\xc5\xabroje Lietuvoje ir II viet\xc4\x85 TSRS (Kemerove). 1993\xe2\x80\x931998 m. mok\xc4\x97si jungtin\xc4\x97je Vytauto Did\xc5\xbeiojo universiteto ir Lietuvi\xc5\xb3 literat\xc5\xabros ir tautosakos instituto doktorant\xc5\xabroje. 1998 m. apgyn\xc4\x97 disertacij\xc4\x85 \xe2\x80\x9eRomanini\xc5\xb3 strukt\xc5\xabr\xc5\xb3 formavimasis Lietuvoje: Nuo Algimanto iki Altori\xc5\xb3 \xc5\xa1e\xc5\xa1\xc4\x97ly\xe2\x80\x9c, humanitarini\xc5\xb3 moksl\xc5\xb3 daktaras. _NEWLINE_Nuo 1978 m. dirbo \xc5\xa0iauli\xc5\xb3 televizori\xc5\xb3 gamyklos konstravimo biure, Bir\xc5\xbe\xc5\xb3 keli\xc5\xb3 valdyboje. 1983\xe2\x80\x931985 m. \xc5\xa0iauli\xc5\xb3 pedagoginio instituto Lietuvi\xc5\xb3 literat\xc5\xabros katedros asistentas, d\xc4\x97l antisovietini\xc5\xb3 pasisakym\xc5\xb3 buvo priverstas palikti katedr\xc4\x85, dirbo Kretingoje. Nuo 1990 m. \xc5\xa0iauli\xc5\xb3 pedagoginio instituto (nuo 1997 m. \xc5\xa0iauli\xc5\xb3 universitetas) d\xc4\x97stytojas, 1998\xe2\x80\x931999 m. Lietuvi\xc5\xb3 literat\xc5\xabros katedros vyr. asistentas, nuo 1999 m. docentas, 2004 - 2013 m. Literat\xc5\xabros istorijos ir teorijos katedros docentas. 1998\xe2\x80\x931999 m. dar ir Vytauto Did\xc5\xbeiojo universiteto Lietuvi\xc5\xb3 literat\xc5\xabros katedros vyr. asistentas, 1999\xe2\x80\x932003 m. Vilniaus universiteto Kauno humanitarinio fakulteto Lietuvi\xc5\xb3 filologijos katedros docentas.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausios mokslini\xc5\xb3 tyrim\xc5\xb3 sritys \xe2\x80\x93 romano istorija ir teorija, europieti\xc5\xa1kasis herojinis epas, vokie\xc4\x8di\xc5\xb3 Bildungsromano teorija, vokie\xc4\x8di\xc5\xb3 romantizmo estetika, romano, herojinio epo ir stebuklin\xc4\x97s pasakos estetinis subjektas, literat\xc5\xabros tyrimo metodologijos, lietuvi\xc5\xb3 romano raida, lietuvi\xc5\xb3 romantizmo problema. _NEWLINE_Daugiau kaip 80 mokslini\xc5\xb3 ir mokslo populiarinimo bei Lietuvi\xc5\xb3 literat\xc5\xabros enciklopedijos straipsni\xc5\xb3 autorius.'